open-index/open-wikipedia-markdown huggingface dataset:
Viktoras Zubkovas

**Viktoras Zubkovas** (, g. 1941 m. rugsėjo 15 d. Sverdlovsko srityje) – rusų ekonomistas, politikas, valstybės veikėjas, buvęs Rusijos ministras pirmininkas (2007–2008 m.). Ekonomikos mokslų daktaras

## Biografija
1965 m. baigęs Leningrado žemės ūkio instituto ekonomikos fakultetą, buvo kelių kolūkių vadovas, dirbo valdžios struktūrose Leningrado srityje. 1992 m. paskirtas Sankt Peterburgo merijos užsienio ryšių komiteto viršininko pavaduotoju (viršininku tuo metu buvo Vladimiras Putinas).

1993 m. pradėjo vadovauti valstybinės mokesčių inspekcijos Sankt Peterburgo padaliniui, nuo 1999 m. buvo Rusijos iždo ir mokesčių ministro pavaduotojas ir šios ministerijos Sankt Peterburgo padalinio vadovas.

2001 m. paskirtas Rusijos finansų ministro pirmuoju pavaduotoju – finansinės priežiūros komiteto pirmininku, nuo 2004 m. Federalinės finansinės priežiūros tarnybos vadovas.

2007 m. rugsėjo 14 d. paskirtas Rusijos ministru pirmininku. Nuo 2008 m. gegužės mėn. Rusijos ministru pirmininku paskyrus V.Putiną, dirbo pirmuoju jo pavaduotoju.

2012 m. gegužės mėn. paskirtas Rusijos prezidento V.Putino specialiuoju atstovu santykiams su dujas eksportuojančiomis šalimis.

## Papildoma informacija
* Nuo 2008 m. V.Zubkovas yra Gazprom valdybos pirmininkas.
* Jo vadovaujamoje vyriausybėje gynybos ministru dirbo žentas Anatolijus Serdiukovas.

## Šaltiniai

|-
Sneifelis

**Sneifelis** (; ) – aukščiausias (620 m virš jūros lygio) Meno salos kalnas. Viršūnėje yra geležinkelio stotis, kavinė, keli komunikaciniai bokštai.

Pavadinimas kilęs iš  'sniego kalva, sniego kalnas'.

## Vaizdai
Meno saloje gerai žinomas posakis, kad nuo Sneifelio viršūnės giedrą dieną matyti 6 karalystės – Meno Sala, Airija, Anglija, Škotija, Velsas ir Dangaus karalystė. Kai kurios posakio versijos dar prideda septintą karalystę – Jūros karalystę.

Kalno viršūnėje informacinė lenta rodo penkias kryptis ir nuotolius:
* 50 km – iki *Mull of Galloway* kyšulio Škotijoje;
* 82 km – iki Skofelio kalno (*Scafell*) Anglijoje;
* 106 km – iki Morno kalnų (*Mourne Mountains*) Šiaurės Airijoje;
* 137 km – iki Liverpulio Anglijoje;
* 156 km – iki Dublino Airijoje.

## Kelionė į Sneifelį
Į Sneifelį turistus veža sezoninė tramvajų linija, kuri vadinasi *Sneifelio kalnų geležinkelis* (*Snaefell Mountain Railway*). Ji paprastai veikia balandžio-spalio mėnesiais – keleivius veža 6,4 km ilgio maršrutu iš Leksio (*Laxey*) į Sneifelio viršūnę.

Sneifelio šlaitais eina ir *Sneifelio kalnų kelias* (A18 numeris Meno saloje; *A18 Snaefell Mountain Road*). Jis yra aukščiausia lenktynių maršruto *Snaefell Mountain Course* dalis.

Pėsti lankytojai dažnai išeina iš automobilių stovėjimo aikštelės prie *Bungalow* geležinkelio stoties (*Bungalow railway station*), kuri yra paskutinė geležinkelio stotis prie viršūnės, toliau – tik galinė pačioje viršūnėje (*Snaefell Summit railway station*). Nuo aikštelės į viršūnę veda grubus pėsčiųjų takas. Dalis tako paviršiaus yra uola, dalis žvirgždas, skalūnai ar apaugęs žole.
Tako pakilimo kampas artėjant link viršūnės didėja. tačiau jokios lipimo įrangos nereikia. Tačiau reikia atsargumo, kadangi stačiose vietose gruntinis, akmenuotas ar žole apaugęs takas būna slidus. Sausu oru kilimo šiuo taku trukmė yra apie 45 minutes.

Aukščiausią kalno viršūnės tašką žymi geodezinis ženklas, įtvirtintas mažame betoniniame obeliske. Greta yra akmenų kernas su informacine plokšte.

## Galerija

Image:Snaefell Mountain Walking Trail - Isle of Man - kingsley - 24-JUN-09.jpg|Pėsčiųjų tako pradžia ties *Bungalow* stotimi, iš prasideda kopimas į viršūnę. 
Image:Snaefell with Snaefell Mountain Railway.jpg|Sneifelio kalnų geležinkelio linija - tramvajus kyla link viršūnės.
Image:Summit Hotel - Snaefell Mountain - kingsley - 24-APR-09.jpg|Nebeveikiantis viešbutis (dabar nuomojamų kioskų pastatas) netoli viršūnės.
Image:Snaefell Mountain Summit - Isle of Man - kingsley - 24-APR-09.jpg|Sneifelio viršūnė su geodeziniu ženklu ir greta stūksančiu kernu su informacine plokšte. 
Image:Plaque atop Snaefell Mountain - Isle of Man - kingsley - 24-JUN-09.jpg|Plokštė, kurioje nurodyti kryptys ir nuotoliai iki gretimų šalių ypatingų taškų.


## Nuorodos

* Kompiuterio sugeneruotos vaizdo nuo viršūnės panoramos North  South  Index
* Snaefell Mountain Railway
* Cold War RADAR Site
* Snaefell Fell Race
Černobylio dienoraščiai

**Černobylio dienoraščiai** () – amerikiečių siaubo filmas, kurio režisierius – Bredlis Parkeris. Filmo veiksmas vyksta Černobylio zonoje, Pripetėje. Kino teatruose pasirodė 2012 m. gegužės 25 d. Filmo scenos filmuotos Vengrijoje ir Serbijoje.

## Siužetas

Po Europą keliaujantys šeši turistai ryžtasi aplankyti neeilinį miestą – Pripetę, kur gyveno Černobylio atominės elektrinės darbuotojai. Nusisamdę gidą, jie ima apžiūrinėti apleistą miestą. Kai vienoje nuotraukoje jie netyčia pastebi neaiškų objektą, draugai nusprendžia, kad mieste vaidenasi. Tačiau netrukus jie supras, kad iš tikro jie siaubingai apsiriko…

## Aktoriai
* Jesse McCartney – Krisas
* Jonathan Sadowski – Polas
* Devin Kelley – Amanda
* Olivia Taylor Dudley – Natali
* Nathan Phillips – Maiklas
* Ingrid Bolsø Berdal – Zoja
* Dimitri Diatchenko – Jurijus

## Nuorodos
* Oficiali svetainė
*
Didžioji Kinijos lyguma

**Didžioji Kinijos lyguma** – lyguma rytinėje Kinijos dalyje, besidriekianti šalia Geltonosios ir Rytų Kinijos jūrų pakrančių. Užima ~325 000 km² plotą. Paviršius plokščias, iškylantis iki 100 m aukščio.

Iš vakarų riboja Šanduno kalnai. Sudaryta iš storo aliuvio sluoksnio. Kinai šią Didžiąją Kinijos lygumą skiria į dvi dalis: ***Šiaurės Kinijos lygumą*** () ir ***Jangdzės vidurupio ir žemupio lygumą*** ().

Būdingas musoninis klimatas su lietingomis vasaromis ir vėsiomis žiemomis. Vasaros musono metu daug upių (jos daugiausia priklauso Jangdzės, Hvanghės, Haihės baseinams) išsilieja, užtvindo nemažus plotus. Iš pietų į šiaurę lygumą kerta Didysis Kinijos kanalas.

Didžioji Kinijos lyguma yra Kinijos aruodas. Čia auginami kviečiai, ryžiai, medvilnė, žemės riešutai, sojos, kukurūzai, soros ir kt. svarbios kultūros. Teritorija apgyvendinta labai tankiai.

## Šaltiniai
Šiaurės Barulas

**Šiaurės Barulas** () – kalva šiaurinėje Meno salos dalyje, netoli Ramsio. Ši kalva yra antra Meno salos viršūnė pagal aukštį – 561,4 m virš jūros lygio.

Nuo šios viršūnės matyti tiek visa Meno salos šiaurinės dalies lyguma, tiek Airijos, Kambrijos, Velso ir Škotijos pakrantės.

Į viršūnę galima užlipti paprastais pėsčiųjų takais, jokia speciali kopimo technika ar įranga nėra būtina. Kai kuriais maršrutais einant jomis galima pasinaudoti.

Salos pietinėje dalyje yra kalva Pietų Barulas.

## Galerija

Vaizdas:Stunted trees on North Barrule - geograph.org.uk - 446432.jpg|Išklaipyti medžiai Šiaurės Barulo kalvoje.
Vaizdas:Summit of North Barrule - geograph.org.uk - 501564.jpg|Šiaurės Barulo viršūnė. Vaizdas į rytus link *Maughold Head* kyšulio.
File:North Barrule, IOM. - geograph.org.uk - 36.jpg|Vaizdas į Šiaurės Barulo viršūnę nuo keteros taško 550 m aukštyje. 
File:North Barrule from Clagh Ouyr - geograph.org.uk - 1063916.jpg|Vaizdas į Šiaurės Barulo viršūnę nuo apšarmojusios *Clagh Ouyr* viršūnės. Ketera jungia šias dvi viršūnės, o dešinėje - *Corrany* slėnis.


## Nuorodos

* South Barrule
Vilhelmas fon Nindorfas

**Vilhelmas fon Nindorfas**, arba **Vilekinas** () – Livonijos krašto magistras  1282-1287 m., žuvęs kautynėse su žiemgalių kariuomene Garuozos mūšyje () 1287 m. kovo 26 d. tarp žiemgalių ir Livonijos kariuomenių (dab. Latvijoje).

## Biografija

Vilhelmas fon Nindorfas kilęs iš turtingos Brėmeno arkivyskupijos dvasiškio šeimos, gimęs Nindorfe, Šiaurės Vokietijoje. 1281 m. buvo Viljandžio (*Fellin*) komtūru. 1282 m. čia buvo išrinktas naujuoju Ordino krašto magistru. Šiose pareigose išbuvo iki mirties, penkerius metus.

Krašto magistras garsėjo siekiu užkariauti Žiemgalą. Kad užbaigti su žiemgalių ir  lietuvių puolimais Livonijos žemėse, magistras Vilhelmas fon Nindorfas pastatė naują Šventojo kalno (*Heiligenberg*) pilį prie žiemgalių Tervetės tvirtovės, buvusios Vakarų Žiemgalos centru. 1287 m. naktį per didįjį pasninką žiemgaliai netikėtai puolė Rygą, kur sudegino Ordino arklides, nukovė ten buvusius žmones ir taip pat greitai iš ten pasišalino. Tuo pačiu metu kitas žiemgalių būrys apsupo Ikškilės (*Uexküll*) pilį, sudegino ją supusią gyvenvietę. Magistras Vilhelmas fon Nindorfas su būriu riterių nuskubėjo į Ikškilę pagelbėti apsuptos Ordino pilies įgulai, tačiau priešo čia jau neberado ir ėmė persekioti beatsitraukiančius žiemgalius. Magistro pajėgos pasiekė Garuozą (*Grose*), kur  1287 m. kovo 26 d. nedidelis riterių būrys papuolė į pasalą miške, buvo visiškai apsuptas ir sunaikintas. Mūšyje žuvo ir pats magistras Vilhelmas fon Nindorfas.

## Šaltiniai

## Nuorodos

*''Theodor Hirsch, Max Töppen, Ernst Strehlke: Scriptores Rerum Prussicarum: Die Geschichtsquellen der Preussischen Vorzeit bis zum Untergange der Ordensherrschaft'', Leipcigas, 1861, p. 644
Pietų Barulas

**Pietų Barulas** (; ) – kalva pietinėje Meno salos dalyje. Viršūnėje yra forto likučiai.

Tradiciškai kalva laikyta meniečių jūrų dievo *Mannanan beg mac y Leir* būstas. Senovinis kalvos pavadinimas – *Warfield* ar *Wardfell*. Žodis  minimas Meno salos himne, kuriame teigiama, kad sala „tvirta kaip Barulas“.

Kalvą supančiose žemėse yra įvairių kultūrų plantacijos. Pietvakarinėje šlaito dalyje yra *Cringle* tvenkinys, kuris buvo įrengtas kaip vandens saugykla pietinei salos daliai vandeniu aprūpinti.

Trumpas tiesus takas jungia kalvos viršūnę su pėsčiųjų trasa *Bayr ny Skeddan* ir A27 keliu (iš Kolbio į Pylą), kuris kartu su A36 keliu eina kalvos šlaitu.

Saloje yra dar ir kalva Šiaurės Barulas.

## Galerija


Vaizdas:South Barrule Quarry - Isle of Man - geograph.org.uk - 32043.jpg|Vėjo malūno griuvėsiai Pietų Barulo kalvoje. Malūnas buvo akmens laužyklos dalis, juo pjaustė ruošiamus skalūno luitus.
Vaizdas:Summit of South Barrule - geograph.org.uk - 712623.jpg|Pietų Barulo viršūnė. Vaizdas į pietus link *Port St Mary* miesto ir Kaf of Meno salos.
Vaizdas:Footpath leading off South Barrule - geograph.org.uk - 1317899.jpg|Takas nuo Pietų Barulo viršūnės link *Cronk ny Arrey Laa* kalvos.
File:Plaque on South Barrule - geograph.org.uk - 983042.jpg|Informacinė lenta Pietų Barulo viršūnėje su informacija apie fortą.


## Nuorodos

* South Barrule
Normandijos salos

**Normandijos salos** (norm. *Îles d’la Manche*, , ) – salų grupė Lamanšo sąsiauryje, netoli Normandijos krantų. Priklauso Jungtinei Karalystei. Užima 196 km² plotą.

## Geografija

Salos kalvotos (aukštis iki 136 m, Le Platono k. Džersyje), paviršius sukultūrintas (verčiamasi gėlininkyste, daržininkyste). Išvystyta žvejyba, turizmas.

2012 m. salyne gyveno 163,8 tūkst. gyventojų. Dauguma salos gyventojų yra normanai (kaip ir Normandijos gyventojai), tačiau didelė jų dalis dabar kalba angliškai.

Normandijos salas sudaro dvi Britų Karūnos valdos – Gernsis ir Džersis. Jų administraciniai centrai atitinkamai yra Sent Piter Portas ir Sent Helieras. Salyną sudaro šios salos:
* Gernsio valda:
** Gernsis
** Sarkas
** Oldernis
** Hermas
** keletas salelių (Breku, Mažasis Sarkas, Džetu, Lihu)
* Džersio valda:
** Džersis
** Salelių ir uolų grupės (Ekreusas, Minkersas, Pjer de Lekas, Le Dirolis).

## Istorija

Normandijos salos apgyvendintos žmonių prieš 25 tūkst. metų, kuomet Europą ir Didžiąją Britaniją jungė sausuma. Priešistoriniais laikais salų gyventojai statė dolmenus ir menhyrus. Vėliau čia lankėsi galų gentys, romėnai, nuo VI a. platinta krikščionybė. Nuo IX a. pr. salas puldinėjo vikingai, o 933 m. jos tapo vikingų valstybės, Normandijos hercogystės, dalimi. 1066 m. Normandijos salos tapo prancūzų vasalinė valda, bet vėliau užimtos anglų ir nuo 1259 m. yra Britų Karūnos valda. Normandijos salas dar buvo užėmę prancūzai, o II pasaulinio karo metais jos buvo vienintelė nacių užkariauta Britų Sandraugos teritorija.

## Šaltiniai
Sent Helieras

**Sent Helieras** (, ) – miestas Džersio saloje (Britanijos Karūnos valda), šios salos administracinis centras bei didžiausia Normanų salų gyvenvietė. Sudaro vieną iš 12 Džersio parapijų. Sent Helieras įsikūręs salos pietinėje dalyje, prie įlankos kranto. Yra uostas, nebeveikianti geležinkelio stotis, Šv. Heliero bažnyčia, savivaldybės rūmai, obeliskas, Šv. Heliero buveinė. Verčiamasi turizmu, žvejyba. Nors Sent Helieras laikomas Džersio sostine, vyriausybės rūmai yra Sent Seivjoro parapijoje.

## Istorija

Manoma, kad gyvenvietė įkurta romėnų laikais. VI a. čia gyveno eremitas Šv. Helieras, pagarsėjęs stebuklų darymu. Iki XVIII a. pab. Sent Helieras buvo mažas kaimas, bet vėliau pastatyta nauja prieplauka leido suklestėti prekybai ir žvejybai.
Pylas

**Pylas** ( 'Salos uostas'; ) – miestas Meno saloje (*Germane* parapija). Salos gyventojai šį miestą vadina  ('didmiestis'), kadangi jame yra vienintelė salos katedra. Tai trečias pagal gyventojų skaičių salos miestas po Daglaso ir Ramsio ir ketvirtas pagal dydį gyvenamasis punktas, kadangi Onkanas, nors oficialiai yra kaimas, yra antras pagal gyventojų skaičių.

## Geografija
Pylas yra vakariniame Meno salos krante, šiek tiek į rytus nuo Nebo upės žiočių. Šiauriau yra Šv. Patriko sala, su Meno sala sujungta pylimu, o vakaruose Pylo kalva ().
A1 kelias jungia Pylą su Daglasu, A3 kelias – su Kirk Maiklo (*Kirk Michael*) kaimu ir Ramsio miestu. Į pietus nuo Pylo yra Kasltaunas, buvusi senoji Meno salos sostinė. Rytuose yra Daglasas.

## Demografija
2006 m. gyventojų surašymo duomenimis Pyle gyveno 4280 žmonių. Gyventojų skaičius nuo 2001 m., kai gyveno 3785 žmonės, padidėjo 11,57%.

## Miesto valdymas
Vietos valdžia yra Pylo miesto komisionieriai (), įsikūrę rotušėje *Derby Road* gatvėje.

Dabar yra devyni komisionieriai. Kasdieninę komisionierių veiklą tvarko miesto klerkas.

## Šaltiniai
Burundajaus žygis

**Burundajaus žygis** – 1258-1259 m. žiemą įvykęs Aukso ordos chano Berkės tumanbašio Burundajaus karo žygis į Lietuvą. Tai buvo atsakas į tais pačiais metais lietuvių surengtą žygį į Smolensko kunigaikštystės, priklausiusios Aukso ordos vasalui Aleksandrui Neviškiui, žemes. Burundajaus žygio metu, pasitelkus Haličo-Voluinės kunigaikščio Danieliaus Romanovičiaus pagalbą, buvo apiplėštos Trakų ir Ašmenos apylinkės. Lietuvių kariuomenė į atvirą mūšį nestojo. Grįždami totoriai apiplėšė jotvingių ir Lenkijos žemes.

## Šaltiniai
*Gudavičius E. Kryžiaus karai Pabaltijyje ir Lietuva XIII amžiuje. Vilnius, 1989.
Nebas (upė)

**Nebas** (; ) – viena pagrindinių Meno salos upių. Ji išteka Maiklo kalvose (), teka į pietvakarius Glen Helenu (čia į jį įteka Blaberis) iki *St John’s* kaimo, kur į Nebą įteka pagrindinis jo intakas Foksdeilo upė (*Foxdale River*), o nuo tada teka į Šiaurės vakarus iki Airijos jūros, į kurią įteka ties Pylo miestu.

Rudenį upe gausiai traukia neršti jūriniai upėtakiai.

Upės estuarijoje buvo pirmoji žinoma žmonių gyvenvietė saloje, datuojama 9000 m. pr. m. e.
Šv. Patriko sala

**Šv. Patriko sala** (; ) – maža sala Airijos jūroje prie Meno salos kranto. Salos krantai statūs ir uolėti, gerai tinka gynybai. Buvo sakoma, kad šv. Patrikas pirmą kartą į Meno salą įžengė būtent čia, dėl ko sala ir pavadinta Šv. Patriko sala.

Šioje saloje stovi Pylo pilis, kurios pastatai smarkiai apgriuvę, bet gerai išsilaikę: tai Šv. Patriko bažnyčia, apvalus airiškas bokštas, Šv. Džermeno katedra, gerokai naujesnė Meno salos lordo rezidencija.
Senovinė katedra XVIII a. buvo palikta be priežiūros ir niekada neatstatyta.

Dabar salos dalis pilies sienų viduje yra turistų zona. Yra takas apie pilies sienas salos pakrantėje. Kita salos dalis yra paukščių draustinis.

Salą su Pylo miestu Meno saloje per Fenelos paplūdimį (*Fenella Beach*) jungia pylimas su keliu. Paplūdimys pavadintas Valterio Skoto romano „Piko Peverilas“ (*Peveril of the Peak*) herojės vardu.

Senasis Šv. Patriko salos pavadinimas yra .

## Nuorodos

* Manx Place Names 1925 - Parish of Kirk Patrick 
* Isle-of-Man.com Peel Castle & St Patrick's Isle with aerial photo
Vanavara

**Vanavara** () – gyvenvietė Rusijoje, Krasnojarsko krašte, Evenkų rajone, Akmenuotosios Tunguskos upės pakrantėje. Vanavaroje gyvena >3000 gyventojų, iš kurių ~10 % sudaro vietiniai gyventojai (evenkai). Yra prieplauka, lėktuvų pakilimo takas, Tunguskos draustinio administracija. Veikia mokykla, vaikų darželis, ligoninė, meteorologinė-aerologinė stotis. Vanavara žinoma dėl Tunguskos incidento, 1908 m. įvykusio ~60 km nuo šios gyvenvietės.

## Istorija

XIX a. pab. dabartinės gyvenvietės vietoje buvo prekybinis punktas, kuriame rusai vykdė prekybą kailiais su evenkais (minima nuo 1908 m.). 1932 m. įkurta oficialiai, kaip geologų, miško pramonės darbininkų bazė šiame atokiame regione. 1935 m. Vanavara tapo Tunguskos-Čujos rajono centru. Vėliau įkurta mokykla, medicinos punktas, radijo stotis. Tik 1995 m. čia įvestas šiuolaikinis telefono ryšys. 2010 m. Vanavaroje dėl avarijos dingo centrinis šildymas, dalis gyventojų evakuota į Krasnojarską. Avarijos metu išsiliejusi nafta užteršė geriamojo vandens šaltinius.
Langnesas

**Langnesas**, *Langneso pusiasalis* (; ; iš  'ilgas kyšulys') – mažas pusiasalis, kyšantis apie 2 km iš pietrytinės Meno salos dalies. Anksčiau tai buvo sala, bet grunto judėjimas ir nugulimas pagal Kasltauno įlankos pakrantę suformavo tombolą, sujungusį buvusią mažą salą su didžiąja Meno sala.

Pamatinės pusiasalio dalies rytinėje pusėje, arti Kasltauno, įsikūrusi maža Derbiheivno (*Derbyhaven*) bendruomenė.

Pietinis pusiasalio galiukas yra *Dreswick Point* kyšulys, labiausiai pietrytinis Meno salos taškas. Prie šiaurinės pusiasalio dalies siauru pylimu prijungta Šv. Maiklo sala (*St Michael’s Isle*), dar vadinama *Forto sala* (*Fort Island*).

Pusiasalyje ir greta Derbiheivno esančioje teritorijoje išsidėstęs Kasltauno Golfo ir užmiesčio klubas (*Castletown Golf & Country Club*) bei viešbutis. Šiame klube yra vykę daug tarptautinių čempionatų. Pvz., 2005 m. čia vyko *Duke of York Young Champions Trophy* golfo čempionatas.


Image:Langness Peninsula.jpg|Paplūdimys Langneso pusiasalio pamatinėje dalyje
Image:Langness Lighthouse - geograph.org.uk - 490648.jpg|Langneso švyturys
Image:Tidal pool, Langness - geograph.org.uk - 56900.jpg|Atoslūgio bala Langneso pusiasalyje. Saulė leidžiasi virš Kasltauno įlankos. 
File:Cow with scenery on Langness - geograph.org.uk - 2111207.jpg|Paminklas Langneso pusiasalyje, netoli golfo klubo pastato.
File:Vertical rock strata at Langness Point - geograph.org.uk - 61025.jpg|Uolos iš vertikaliai pasuktų klodų.
File:Coastal erosion on the Langness Peninsula - geograph.org.uk - 490714.jpg|Pakrantės uolos Langnese
Wen Jiabao

**Ven Dziabao** (, supaprastintai – 温家宝; g. 1942 m. rugsėjo 15 d. Tiandzine) – Kinijos politikas, buvęs šalies ministras pirmininkas (2003–2013) ir Komunistų partijos politbiuro narys (2002–2012), viena iš pagrindinių asmenybių tarp ketvirtosios kartos Kinijos lyderių.

Gimė 1942 m. Tiandzino mieste, mokytojų šeimoje. 1960–1968 m. studijavo geologiją Kinijos geologijos universitete. Baigęs studijas gavo siuntimą dirbti geologu į Gansu provinciją Kinijos šiaurės vakaruose. Būdamas Gansu susipažino su ten taip pat dirbusiu būsimu šalies prezidentu Hu Dzintao. Gavęs tuometinio provincijos sekretoriaus Song Ping rekomandaciją, 1982 m. išvyko į Pekiną, dirbo Išteklių ir geologijos ministerijos tyrimų departamente tyrinėtoju, vėliau – viceministru. 1985 m. buvo išrinktas Komunistų partijos Centrinio komiteto biuro vicedirektoriumi, o sekančiais metais – direktoriumi. 1993–2002 m. dirbo partijos sekretoriato sekretoriumi, buvo atsakingas už ekonominės politikos formavimą. 2002 m. pabaigoje išrinktas Kinijos ministru pirmininku, šias pareigas pradėjo eiti 2003 m.

Wen politika pasižymi socialinės ir sveikatos apsaugos, švietimo stiprinimu, pastangomis skatinti vystymąsi skurdesniuose regionuose, kaimo vietovėse, dėmesiu aplinkos apsaugai. Dėl šių priežasčių jis pramintas „liaudies premjeru“. Manoma, kad Wen valdymo metu priimti sprendimai padėjo Kinijos ekonomikai išlaikyti spartų augimą. Tuo pačiu jis kritikuojamas dėl nesugebėjimo suvaldyti aukštą infliaciją, daugelyje sričių susilpninti glaudų politikų ir verslo įmonių ryšį, sumažinti valstybės kišimąsi į rinką, nepakankamo dėmesio politinės reformos vykdymui.

## Šaltiniai
Derbiheivnas

**Derbiheivnas** (;  'Karaliaus užutėkis') – kaimelis netoli Kasltauno (Meno sala), priklausantis *Malew* parapijai. Jis išsidėstęs pamatinėje sąsmaukos, jungiančios Langneso pusiasalį su Meno sala dalyje, rytiniame krante.

XVII a. čia buvo svarbus uostas. Vėliau Meno lordas Džeimsas, 7-asis Derbio erlas, netolimoje Šv. Maiklo salelėje atstatė fortą, kurį 1540 m. buvo pastatęs karalius Henrikas VIII. Atstatytas fortas turėjo ginti Derbiheivną nuo parlamento šalininkų Anglijos pilietinio karo metais. Vėliau, XVIII a., forte buvo įrengtas švyturys.

Derbiheivne yra paminklinė plokštė, žyminti 1275 m. Ronaldsvėjaus mūšį (*Battle of Ronaldsway*), kuriame sukilusius meniečius, kuriems vadovavo *Godred Magnusson*, visiškai sutriuškino škotų pajėgos.


Image:Derbyhaven 3 by Malost.JPG|Kita Derbiheivno gatvė
Image:Derbyhaven 1 by Malost.JPG|Derbiheivno pakrantė
Gernsio vėliava

**Gernsio vėliava** – D. Britanijos karūnos valdos Gernsio valstybinis simbolis, priimtas 1985 m. birželio 30 d.

## Aprašas
Baltoje vėliavoje raudonas šv. Jurgio kryžius, ant kurio užklotas auksinis kryžius, kurio galiukai platėjantys ir nesiekia vėliavos kraštų.
Auksinis kryžius simbolizuoja Vilhelmą I Užkariautoją, kuris, kaip skelbiama, Hastingso mūšyje turėjo tokį kryžių savo vėliavoje, kurią jam davė popiežius Aleksandras II.
Proporcijos – 2:3.

## Gernsio vėliavų istorija
Ankstesnė Gernsio valstybės vėliava, naudota 1936–1985 m., buvo paprasta balta su raudonu šv. Jurgio kryžiumi. Yra duomenų, kad XIX a. viduryje buvo naudota kita vėliava – mėlynai baltai languota vėliava su raudonu šv. Jurgio kryžiumi ir D. Britanijos vėliava (*Union Flag*) kantone. Tačiau oficialaus statuso ir naudojimo detalės abejotinos.

1936–1985 m. Gernsio vėliava buvo pakeista, nes tarptautiniuose sporto renginiuose kildavo painiava, nes Anglijos ir Gernsio sportininkai naudodavo vienodas vėliavas.
Vėliavą sukūrė Gernsio vėliavos tyrimo komitetas. kuriam vadovavo tuometinis beilifo pavaduotojas () *Graham Dorey*. Ši vėliava pirmą kartą iškelta buvo 1985 m. vasario 15 d.



File:Flag of Guernsey (1936).svg| 1936–1985 m. vėliava
File:Old Flag of Guernsey.svg| XIX a. vėliava
File:Civil Ensign of Guernsey.svg| Gernsio civilinė jūrinė vėliava (*civil ensign*)
File:Government Ensign of Guernsey.svg| Gernsio valstybinė jūrinė vėliava (*state ensign*)
File:Flag of the Lieutenant Governor of Guernsey.svg| Gernsio gubernatoriaus štandartas


## Nuorodos
Marina (dailė)

**Marina** − marinistinis ( 'jūrinis') peizažas, meno kūrinys jūrų tematika. Menininkas, kurio specializacija ar didelė dalis kūrybos yra susijusi su jūros tema, vadinamas *marinistu*. Terminas dažniausiai siejamas su tapybos ir fotografijos darbais, tačiau gali būti praplėstas į kitas meno rūšis. Rašytojai Džozefas Konradas, Hermanas Melvilis kartais įvardijami marinistais, nes pagrindiniuose kūriniuose vaizdavo jūrininkų gyvenimą.

## Istorija
Marinistinio peizažo žanras susiformavo XVII a. Nyderlanduose. Tuo metu olandų jūrininkai varžėsi su britais dėl pasaulinio dominavimo jūrose. XIX a. romantizmo laikotarpiu marinos žanras suklestėjo. Romantikams jūra simbolizavo žmogiškųjų jausmų polėkius. Tuo metu kūrė žymiausiais marinistais įvardijami anglas Džozefas Melordas Viljamas Terneris (1775−1851) ir armėnų kilmės Rusijos tapytojas Ivanas Aivazovskis (1817−1900).

## XVII a. Nyderlandų marinistai
Kai kurie iš žymesnių XVII a. Nyderlandų marinistų:

## Lietuvių marinistai
Lietuvių dailininkai, kurie vaizdavo jūrą:

## Marinos

Image:Rembrandt Christ in the Storm on the Lake of Galilee.jpg| „*Audra Galilėjos ežere*“, aut. Rembrantas, 1633 m.
Image:Joseph Mallord William Turner 024.jpg| „*Audra ties Kalė*“, aut. Džozefas Melordas Viljamas Terneris, 1804 m.
Image:Caspar David Friedrich - View of a harbour.png| „*Uosto peizažas*“, aut. Kasparas Davidas Frydrichas, 1815 m.
Image:Great Wave off Kanagawa2.jpg| „*Didžioji Kanagavos banga*“, aut. Hokusajus, apie 1830 m.
Image:Aivazovsky, Ivan - The Ninth Wave.jpg| „*Devintoji banga*“, aut. Ivanas Aivazovskis, 1850 m.
Image:Gustave Courbet 030.jpg| „*Normandijos krantas*“, aut. Gustavas Kurbė, 1867 m.
Image:Aivazovsky, Brig Mercury Attacked by Two Turkish Ships 1892.jpg| „*Brigas „Merkurijus“, atakuotas dviejų turkų laivų*“, aut. Ivanas Aivazovskis, 1892 m.
Image:Henri Rousseau - The Boat in the Storm.jpg| „*Laivas audroje*“, aut. Anri Ruso, 1896 m.


## Nuorodos

* Vieni garsiausių marinistinių peizažų
* Informacija apie parodą „SVEIKA, JŪRA! Marinistiniai peizažai XVII–XX a. tapyboje“
* Delfi interviu su Edvardu Malinausku
Vytautas Grykšas

**Vytautas Grykšas** (g. 1959 m. spalio 1 d. Veiviržėnuose, Klaipėdos rajonas) – Lietuvos gydytojas neurochirurgas.

## Biografija
1983 m. baigė VU Medicinos fakultetą, gydytojas, neurochirurgas. Klaipėdos universitetinės ligoninės 1-ojo neurochirurginio skyriaus vedėjas. Profesinės gydytojų sąjungos pirmininkas.

Žmona Regina, vaikai Vytautas, Asta.
Marinistas

**Marinistas** gali reikšti:

* Menininką, kurio kūryba susijusi su jūrų tematika;
* Poetą, XVII a. poezijos stilistikos marinizmo, atstovą.
NKL 2011–2012 m. sezonas

NKL 2011–2012 metų sezonas – 7-as lygos sezonas, kuriame dalyvavo 16 klubų. Lygoje triumfavo Kauno „LSU-Atletas“.

## Reguliarusis sezonas

### Pirmasis etapas

### Antrasis etapas

## Atkrintamosios varžybos

### Aštuntfinaliai

### Ketvirtfinaliai

### Finalo ketvertas

## Nuorodos
Little Mix

**Little Mix** - Didžiosios Britanijos merginų grupė, suformuota 2011 metais. Grupė buvo specialiai suformuota aštuntajame realybės šou „X Factor UK“ sezone ir tapo pirma konkursą laimėjusia grupe. Po pergalės, jos pasirašė kontraktą su Simon Cowell įrašų kompanija „Syco Records“ ir išleido šešis albumus iki išsiskiriant 2022 m.

## Diskografija
* *[[DNA]]* (2012)
* *Salute* (2013)
* *Get Weird* (2015)
* *[[Glory Days]]* (2016)
* *LM5* (2018)
* *Confetti* (2020)

## Išnašos

## Nuorodos
* Oficiali svetainė
Gyvenimas išnykus žmonijai

**Gyvenimas išnykus žmonijai** () – mokslo populiarinimo filmas, sukurtas televizijos kanalui History channel. Filme mokslininkai spėlioja apie tai kas atsitiktų mūsų planetai, gyvūnijai ir augalams jei joje išnyktų žmonija, taip pat apie tai kiek ilgai po žmonijos išnykimo egzistuos vieni ar kiti žymūs pastatai. Filmas kurtas pagal duomenis surinktus tyrinėjant nesenai žmonių apleistas teritorijas, taip pat vertinant galimas pasekmes, kilusias nesirūpinant pastatais ir miesto infrastruktūra.

Apleisto pasaulio hipotezė iliustruota kompiuteriniais modeliais, vaizduojančiais likimą tokių architektūros šedevrų kaip: Empire State Building, Bakingamo rūmai,Willis Tower, Space Needle, Aukso Vartų tiltas, Eifelio bokštas, Vestminsterio laikrodžio bokštas, Chrysler Building, Laisvės statula, Rašmoro kalnas, Burdž Chalifa, Taipei 101 ir Palaimintojo Vasilijaus soboras. Filme yra nemažai kategoriškų faktų, kurie nepatvirtinti patikimais šaltiniais. Visų pirma daugelyje pavojingų gamybinių objektų numatyta apsauginė automatika. Kai kuriuose siužetuose tai neįvertinta.
 
Filmas pasirodė 2008 m. sausio 21 d. Žiūrovų auditorija siekė 5,4 mln. žmonių, todėl „Gyvenimas išnykus žmonijai“ tapo pačiu populiariausiu filmu History Channel istorijoje. 2009 m., tame pačiame televizijos kanale pradėtas rodyti dokumentinis serialas pavadintas tuo pačiu pavadinimu.

## Nuorodos
* Oficiali svetainė
Virvinis tiltas

**Virvinis tiltas** – kabamųjų tiltų tipas, kur tiltas pagamintas iš virvių. Tai vienas primityviausių tiltų tipų, kuris dažniausiai naudojamas itin atokiose vietovėse.

Virviniai tiltai išsiskiria savo rišimo technikomis. Primityviausi virviniai tiltai surišti iš dviejų pagrindinių virvių iš šonų, kurios sudaro tilto rėmus, bei papildomų virvių primityviai konstrukcijai užpildyti. Taip pat kartais naudojamas pavojingesnis virvinio tilto tipas, kuomet tiltą sudaro dvi virvės: viena skirta kojoms, o kita rankoms. Sudėtingesnėse konstrukcijose naudojamos lentos pririštos prie virvių kojų atramai.

Virviniai tiltai skirti negali būti labai ilgi. Tinka naudoti įveikti gilius, bet siaurus tarpeklius, upių vagas ir pan., kadangi jiems nereikia jokių tarpinių atramų. 

Skirti pėstiesiems ir gyvulių bandoms pervesti.

## Inkų imperija

Inkų civilizacija buvo plačiausiai virvinius tiltus naudojusi kultūra. Virviniai tiltai taip išplito, jog inkai jais naudodavosi kasdien. Dažniausiai būdavo surišti virš kanjonų, tarpeklių ir upių. Tokie tiltai labai prigijo regione, nes vietiniai nenaudojo jokių stambių ar ratuotų transportavimo priemonių. Tokius tiltus taip pat dažnai naudojo žinias nešantys pasiuntiniai (*Chasquis*). Inkai tiltams rišti naudojo virves iš natūralių pluoštų, rastų vietinėje aplinkoje. Skirtingi pluoštai būdavo susukami kartu, jog suformuotų stipresnę virvę. Iš abiejų tarpeklio pusių tiltą prilaikydavo dideli akmenys.
Mėnulio tiltas

**Mėnulio tiltas** – arkinių tiltų rūšis. Tai pėstiesiems skirti tiltai su aukšta arka. Kilę iš Kinijos, bet vėliau paplito ir Japonijoje.

Mėnulio tiltai statyti virš vandens kanalų ir upių. Šie tiltai buvo suprojektuoti taip, kad vienu metu juo galėtu eiti pėstieji, o po juo plaukti valtys.

Mėnulio tiltai labai paplito Rytų Azijos dekoratyvinių sodų kultūroje. Pagal tradicijas jie turėjo būti projektuojami taip, kad stovinčiame vandenyje atsispindėtų tiltas, o arka ir jos atspindys sudarytų apskritimą, kuris simbolizuoja mėnulį.
Sijinis tiltas

**Sijinis tiltas** – vienas paprasčiausių ir labiausiai paplitusių tiltų tipų. 

## Konstrukcija

Pagrindine jų laikančiąja konstrukcija yra lenkiamasis elementas (spragotinė sija). Jis gali būti vieno ar kelių tarpatramių. Daugiaatramių tiltų konstrukcijos gali būti karpytosios, nekarpytosios arba gembinės. Įtempių pasiskirstymas per skerspjūvio aukštį nulemia šio konstrukcijų tipo veiksmingumą. Lenkiamieji elementai perduoda atramoms iš esmės tik vertikaliąsias apkrovas. Šiems konstrukciniams elementams sunaudojama santykinai daugiausia medžiagų, tačiau jų gamyba, montavimas ir naudojimas laikomas pigiausiu.

Šiais laikais sijiniai tiltai statomi iš plieno, gelžbetonio arba iš abiejų medžiagų kartu. Rečiau sijiniai tiltai statomi iš geležies ir medienos.

## Paskirtis
Sijiniai tiltai gali būti panaudoti itin plačiai. Jie tinka tiek pėstiesiems, tiek visų tipų autotransporto priemonėms, geležinkeliams tiesti.
Santvarinis tiltas

**Santvarinis tiltas** – stacionarių tiltų tipas.

## Konstrukcija
Santvarinių tiltų konstrukcijos kilo iš sijinių konstrukcijų, kurios dar vadinamos spragotinėmis sijomis – lenkiamaisiais elementais. Siekiant perdengti didesnius tarpatramius mažesnėmis medžiagų sąnaudomis, santvarose lenkiamieji elementai pakeisti tempiamaisiais ir gniuždomaisiais strypais, sujungtais tarpusavyje lanksčiai arba standžiai. 

Tokia tiltų konstrukcijų sistema reikalauja įrengti papildomus elementus – skersines sijas, kurios perduoda tolygiai išskirstytas apkrovas į santvarų mazgus sutelktosiomis jėgomis. Santvariniuose tiltuose būtina įrengti stačiuosius ir gulsčiuosius ramsčius. 

Santvarinio tilto rėmo konstrukciją sudaro sija (rėmsijė) ir statramsčiai (kolonos). Rėminės konstrukcijos veiksmingumą lemia dominuojantis gniuždymas su santykinai nedideliu lenkimu. Tačiau rėmų atramos (pamatai) turi perimti ne tik vertikaliąsias, bet ir gulsčiąsias atramines apkrovas.

Šiais laikais santvariniai tiltai statomi iš plieno, gelžbetonio arba iš abiejų medžiagų kartu. Rečiau sijiniai tiltai statomi iš geležies ir medienos.

## Ryšys su kito tipo tiltais
Santvarinio tilto konstrukcija išvystyta iš sijinių tiltų. Progresuojant tiltų statybai santvariniai tiltai davė pamatą kitų tipų tiltų atsiradimui: santvarinis arkinis tiltas, transporterinis tiltas, santvarinis grotuotas tiltas.

## Paskirtis
Santvariniai tiltai gali būti panaudoti itin plačiai. Jie tinka tiek pėstiesiems, tiek visų tipų autotransporto priemonėms Naudojami geležinkeliams ir dujotiekiams tiesti.
Black Sun Empire

**Black Sun Empire** – tai plačiai žinoma Olandijos drum and bass grupė, susilaukusi didelio pasisekimo neurofunk scenoje visame pasaulyje. Grupės stilius apibūdinamas kaip *darkstep* ir *neurofunk* mišinys, pastaruoju metu būta nemažai *[[dubstep]]* žanro įtakos. Turi nuosavą neurofunk muzikos įrašų kompaniją *"Black Sun Empire Recordings„*.

## Diskografija

### Studijiniai albumai
* *Driving Insane* (2004)
* *Cruel & Unusual* (2005)
* *Endangered Species* (2007)
* *Lights & Wires* (2010)
* *From The Shadows* (2012)

### Kiti įrašai
* *Voltage / Skin Deep* *12"* (Piruh, 2000)
* *The Silent / Bombrun* *12"* (Piruh, 2001)
* *Mutationz EP* *12"* (DSCI4EP01, 2001)
* *23 degress from vertical* *LP"* (DSCI4LP001, 2001)
* *Vessel / Fragment* *12"* (A New Dawn, 2002)
* *Smoke* *EP* (DSCI4, 2002)
* *The Rat / B’Negative* *12"* (Black Sun Empire, 2002)
* *Smoke* *EP* (DSCI4, 2002)
* *PEN007 – Telekinetic remix(12")* (10/07/2002)
* *NRV005 – Recharger remix(12")* (04/10/2002)
* *Transglobal Volume 2* *12"* (Transparent, 2003)
* *Stone Faces / AI* *12"* (Black Sun Empire, 2003)
* *BSE002 – The Sun/Epilogue(12")* (28/01/2003)
* *BSE003 – Epilogue VIP/The Pursuit(12")* (25/03/2003)
* *CITRUS009 – Unicorn MF remix/Skin Deep remix(12")* (10/07/2003)
* *TPT005 – Gunseller(12")* (03/09/2003)
* *BSE005 – Scorned/Ai VIP(12")* (17/09/2003)
* *BSESAM001 – The Sun VIP/Boris the Blade(12")* (01/04/2004)
* *BSELP001 – Driving Insane(LP)* (01/05/2004)
* *BSECD001 – Driving Insane + mix (CD)* (01/05/2004)
* *RL005 – Release Me(12")* (25/06/2004)
* *BSE006 – Insiders/Hydroflash(12")* (13/09/2004)
* *OBSE001 – Sahara/Cryogenic(bse remix)(12")* (01/11/2004)
* *ILL004 – B’Negative remix/Soulshaker remix(12")* (10/11/2004)
* *OBSE002 – Centerpod/Stranded(12")* (01/01/2005)
* *Endangered Species Part 1* *EP* (Black Sun Empire, 2006)
* *Endangered Species Part 2* *EP* (Black Sun Empire, 2007)
* *Endangered Species Part 3* *EP* (Black Sun Empire, 2008)
* *Black Sun Empire – Hypersun / Cold Crysis* *12"* (Shadows Of The Empire, 2009)
* *SOTE002 – The Invasion / Dyneema* (12") (01/05/2009)
* *OBS013 – Maniac / Zombie Nation* (27/03/2010)
* *SOOT003 – Lights & Wire Dubstep EP* (15/11/2010)
* *SOM011 – Roulette* (20/12/2010)
* *BSE014 – Exoplant / Poison* (28/03/2011)

## Nuorodos
* Oficialus grupės tinklalapis
Arkinis tiltas

**Arkinis tiltas** – vienas iš seniausiai žinomų tiltų konstrukcijų tipų. Dėl savo veiksmingumo arkos dažnai naudojamos ir šiuolaikiniuose tiltuose.

Seniausias pasaulyje Arkadiko arkinis tiltas pastatytas Graikijoje apie 1300 m. pr. m. e.

## Konstrukcija
Racionali apybrėžos forma (dažniausiai kvadratinė parabolė) lemia šių konstrukcijų racionalų įrąžų pasiskirstymą. Veikiančios simetrinės apkrovos arkoje sukelia tik gniuždymą. Nedidelis lenkiamasis momentas atsiranda tik dėl asimetrinių apkrovų poveikio. Dėl tokios elgsenos ypatumo arkoms sunaudojama santykinai mažai plieno, nors yra perdengiami gana dideli tarpatramiai. 

### Trūkumai
Pagrindiniu arkinių konstrukcijų trūkumu galima laikyti jos formos nesuderinamumą su funkcine tilto paskirtimi. Todėl arkiniuose tiltuose projektuojamos papildomos horizontaliosios konstrukcijos, ant kurių įrengiamas paklotas. Arkose, kaip ir rėminėse konstrukcijose, atsiranda
santykinai didelės skėtimo jėgos, kurioms perimti turi būti projektuojami masyvūs pamatai.

### Medžiagos
Dažniausiai naudotos ir naudojamos medžiagos arkiniams tiltams yra mūras, betonas, kalta geležis, ketus, mediena, statybinis plienas.

## Ryšys su kito tipo tiltais
Arkinio tilto konstrukcija išvystyta iš šerdinio tilto konstrukcijos. Progresuojant tiltų statybai arkiniai tiltai davė pamatą kitų tipų tiltų atsiradimui: santvarinis arkinis tiltas, mėnulio tiltas.

## Panaudojimas
Arkiniai tiltai gali būti panaudoti itin plačiai. Jie tinka tiek pėstiesiems, tiek visų tipų autotransporto priemonėms, geležinkeliams tiesti. Taip pat panaudojami kaip vandentiekio elementas.

## Šaltiniai
Call of Duty: Black Ops II

**Call of Duty: Black Ops 2** − pirmojo asmens šaudyklė ir devintoji „Call of Duty“ serijos dalis. Žaidimą sukūrė „Treyarch“, o 2012 m. lapkričio 13 d. išleido „Activision“. Žaidimas skirtas Xbox 360, PlayStation 3, Wii U bei Microsoft Windows operacinei sistemai. Veiksmas vyksta po „Call of Duty: Black Ops“ įvykių.

## Vieno žaidėjo kampanija
Ankstesnės „Call of Duty“ dalys sulaukė daug priekaištų dėl vieno žaidėjo kampanijos, jos pasikartojimo bei vienodumo. Šioje dalyje kūrėjai nusprendė kampaniją padaryti lankstesnę, pridėjo keletą pasirinkimo galimybių, nuo kurių priklauso žaidimo eiga bei pabaiga. Be viso to, prieš pradedant kampaniją yra galimybė pasikeisti veikėjo inventorių (ginklus, sugebėjimus ir kita). Kampanijoje atsirado ir naujos *Strike force* misijos, kuriose daugelio žaidėjų žemėlapyje žaidėjas kartu su keliais karių, bei robotų daliniais turės tai sunaikinti, tai užgrobti, tai išsaugoti tam tikrus taškus. Be to, žaidėjas galės valdyti bet kurį komandos narį. Nuo šių misijų priklauso kampanijos eiga.

## Zombių režimas
Žaidėjų pripažinimo susilaukęs zombių režimas buvo įtrauktas ir šioje dalyje. Prie jau gerai žinomo išlikimo režimo prisidėjo dar trys nauji:
* *Tranzit*, kur veikėjas vežiojamas autobusu po visą žemėlapį ir turi išgyventi zombių antpuolius.
* *Grief *, kur grumiasi dvi žaidėjų komandos. Viena komanda turi pakenkti kitai pasitelkusi zombių išpuolius, kadangi šiame režime neleidžiama šaudyti į priešininkų komandą.
* *Turned*, kur vienas iš veikėjų tampa žmogumi, likę- zombiais, zombiai turi nužudyti žmogų, kai jis nužudomas, nužudžiusysis tampa zombiu.

Žaidimo vietovės:

* *Green Run* – JAV esantis miestelis, yra kelios jo dalys: ferma, autobusų stotis, pats miestelis, pakelės užkandinė, elektrinė. Į kai kurias vietas galima patekti tik per kai kuriuos naujus žaidimo režimus.
* *Die Rise* – dangoraižis.
* *Mob of The Dead* – San Franciske esantis Alkatraso kalėjimas prie Aukso Vartų tilto.
* *Nuketown* – miestelis, žinomas daugeliui „Call of Duty: Black Ops“ multiplayer režimo žaidėjų.

## Daugelio žaidėjų režimas
Naujovių buvo įdiegta ir šiame režime. Viena jų – taškų sistema paremtas inventorius. Inventorių susidėlioti galima nuo pagrindų, vietoje sugebėjimų galima pasirinkti ginklus su įvairiais patobulinimais ir pan. Kovos tapo labiau subalansuotos, skirstomos pagal žaidėjų pajėgumą.

## Galerija

Vaizdas:bo2meniu.jpg|Black Ops 2 misijos meniu
Vaizdas:bo2game.jpg|Black Ops 2 nuotrauka iš žaidimo


## Nuorodos
* Oficiali „Call of Duty“ svetainė 
* „Call of Duty: Black Ops 2“ Wikia svetainėje
Kabamasis tiltas

**Kabamasis tiltas** – tiltų konstrukcijos tipas.

## Konstrukcija
Tokio tipo tiltų konstrukcijos yra vienos iš veiksmingiausių tiltų konstrukcijų. Pagrindiniu laikančiuoju kabamojo tilto konstrukcijų elementu laikomas parabolės apybrėžos tempiamasis lynas, atremtas į pilonus. Prie šio lyno per pakabas tvirtinama standumo sija, kurioje veikia nedideli lenkiamieji momentai. Vienas iš pagrindinių kabamųjų konstrukcijų trūkumų – didelis deformatyvumas, kurį lemia poslinkiai, sukeliami apkrovos poveikio. Be to, kabamųjų lynų tempimo jėgoms perimti turi būti įrengiami masyvūs inkariniai pamatai.

Kabamųjų tiltų konstrukcijos yra išraiškingos ir palyginus estetiškos.

## Ryšys su kito tipo tiltais
Progresuojant tiltų statybai kabamieji tiltai davė pamatą kitų tipų tiltų atsiradimui: vantinis tiltas, poarkinis tiltas.

## Paskirtis
Gana plačiai naudojama pėsčiųjų tiltams. Tinkami transporto priemonėms. Nėra tokie stiprūs, todėl tinka tik lengvo svorio traukiniams.

## Šaltiniai

## Nuorodos
* 
* Bendrinės lietuvių kalbos žodynas. 9 dalis K (k–karžygiškumas). Kabamasis *lki.lt*, p. 1
Vantinis tiltas

**Vantinis tiltas** – tiltų konstrukcijos tipas.

## Konstrukcija
Vantinių tiltų konstrukcijos perdengiamų tarpatramių didumu nusileidžia tik kabamiesiems tiltams. Šių konstrukcijų techninį veiksmingumą lemia tempiamieji elementai (vantai), atliekantys tilto standumo funkciją. Vantai yra iš anksto įtempiami ir tvirtinami prie pilonų. Vantinių tiltų konstrukcijose nėra būtini inkariniai pamatai. Tačiau vantinių tiltų standumo sijos yra santykinai didesnio skerspjūvio, nes jas papildomai veikia gana didelės vantų įrąžų sukeltos gniuždymo jėgos.

## Ryšys su kito tipo tiltais
Vantinio tilto konstrukcija išvystyta iš kabamųjų tiltų.

## Paskirtis
Gana plačiai naudoja pėsčiųjų tiltams. Tinkami transporto priemonėms. Nėra tokie stiprūs, todėl tinka tik lengvo svorio traukiniams.
Titano kalnas

**Titano kalnas** () – kalnas Apeninų kalnų grandinėje; aukščiausia San Marino valstybės vieta. Kalno aukštis 739 m, jis yra tuoj į rytus nuo San Marino miesto. Sudarytas iš klinties. Santykinis kalno aukštis siekia ~200 m, jo šlaitai skardingi. Nuo Titano kalno atsiveria vaizdinga panorama, galima matyti visą San Marino teritoriją.

Titano kalnas yra San Marino simbolis. IV a. ant šio kalno gyvenęs atsiskyrėlis Šv. Marinas, laikomas San Marino įkūrėju. Ant trijų Titano kalno viršukalnių yra pastatyta po įtvirtintą bokštą (Trys San Marino bokštai): Guaita, Česta ir Montalė. Titano kalnas drauge su San Marino miestu 2008 m. įtrauktas į UNESCO pasaulio paveldo sąrašą.
Šlažų tiltas

**Šlažų tiltas**, arba **Prezidento K. Griniaus tiltas** – arkinis gelžbetoninis tiltas kelyje  per potvynių užliejamos zonos žemiausią vietą Šlažų kaime, Šilutės rajone, Nemuno deltos regioniniame parke. 

## Istorija
Po 1923 m. sukilimo Klaipėdos kraštui tapus Lietuvos dalimi, nelengvus ekonomikos laikus išgyvenusi Lietuvos valdžia suskubo pastatyti tiltą užliejamoje teritorijoje.  1926 m. vasarą į naujo, 616 tūkst. litų  kainavusio tilto atidarymo iškilmes buvo atvykęs tuometinis Lietuvos Respublikos Prezidentas Kazys Grinius.  Jis buvo pirmasis iš prezidentų, į šį kraštą atvykęs po jo prijungimo prie Lietuvos. 1990 m. lapkričio 23 d. prie tilto buvo atidengta memorialinė lenta. 1995 m. objektas įtrauktas į Lietuvos Respublikos kultūrinio paveldo registrą, kaip turintis istorinę ir techninę reikšmę.

## Potvyniai
Tiltas ypatingas tuo, kad nejungia dviejų kurios nors upės krantų, o skirtas tik polaidžio vandenims nutekėti. Kasmet pavasarį, kai Nemunas išsilieja, Rusnės apylinkių žemumos užliejamos potvynio vandens. Ant potvynio protakos pastatytas tiltas, kurio važiuojamoji dalis įrengta ant 13 arkų. Į pietus nuo tilto plyti Žalgirių miškas. Tilto prieigos kiekvieną pavasarį ženkliai apsemiamos. Apsemtoje teritorijoje įprastai skelbiama ekstremali situacija, nes vandens gylis ant apsemto kelio pasiekia 1 m ir daugiau. Dėl aukšto vandens lygio ir ledo lyčių važiuoti apsemtu ruožu įmanoma tik specialiosios paskirties transporto priemonėmis, todėl tiltas įprastam eismui būna laikinai uždaromas, jo prieigose įrengiamas policijos postas. Kol nebuvo Rusnės estakados per potvynius buvo organizuojama Šilutės-Rusnės perkėla.

## Šaltiniai

## Nuorodos
* Nemuno deltos regioninio parko architektūros vertybės
Zhu Rongji

**Džu Rongdži** (; g. 1928 m. spalio 1 d. Čangšyje) – Kinijos politikas, buvęs šalies ministras pirmininkas (1998–2003 m.), viceministras pirmininkas (1993–1998 m.), Šanchajaus meras (1987–1993 m.)

Gimė 1928 m. Čangša mieste. Studijavo inžineriją prestižiniame Cinghua universitete. Po baigimo dirbo tuo metu vienoje centrinių institucijų – Valstybinėje planavimo komisijoje, tačiau išliko žemiausiose pareigose dėl rinkos ekonomikos palaikymo ir įtarimų esant dešiniųjų pažiūrų. Per Kultūrinę revoliuciją (1970–1975 m.) buvo išsiųstas į kaimo vietoves. Į politiką sugrįžo 1979 m. į valdžią atėjus Den Siaopinui ir paskelbus ekonomines reformas. Netrukus tapo Valstybinės ekonomikos komisijos viceministru, o 1987 m. buvo išrinktas Šanchajaus meru. Prisidėjo prie miesto ekonominio augimo, supaprastino biurokratinius reikalavimus užsienio investuotojams, siekė gerinti infrastruktūrą, pritraukti aukštąsias technologijas.

1992 m. Džu tapo Komunistų partijos politbiuro nariu, buvo atsakingas už ekonominę politiką. 1993 m. išrinktas vicepremjeru, o 1998–2003 m. užėmė Kinijos ministro pirmininko pareigas. Vykdė ekonomikos stabilizavimo politiką, įgyvendino iš mokesčių gautų įplaukų paskirstymo reformą, siekė mažinti valdžios ir verslo korupciją, derėjosi dėl Kinijos narystės Pasaulio prekybos organizacijoje (tai pavyko įgyvendinti 2001 m.), skatino užsienio investicijas, už ką buvo kai kurių kaltinamas „parsidavimu Vakarams“. Visą gyvenimą išliko liberalių pažiūrų, nekritikavo 1989 m. vykusių studentų protestų. 2003 m. pasibaigus ministro pirmininko kadencijai, pasitraukė iš politikos.

## Šaltiniai
Konsolinis tiltas

**Konsolinis tiltas** – tiltų konstrukcijos tipas.

## Konstrukcija
Konsolinio tilto konstrukcijos specifinis elementas yra panaudotos konsolės. Mažesni konsoliniai tiltai gali būt statomi su sijomis, bet didžiausi tokio tipo tiltai statomi su santvaromis iš statybinio plieno ar gelžbetonio atskirų sijinių dėžių.

Konsoliniai tiltai sparčiai paplito ir yra vertinami dėl savo ilgio galimybių (konsoliniai tiltai gali tęstis virš 460 m) bei lengvesnio montavimo virš sunkiai pravažiuojamų objektų.

## Ryšys su kito tipo tiltais
Konsolinio tilto konstrukcija išvystyta iš sijinių ir santvarinių tiltų. Progresuojant tiltų statybai konsoliniai tiltai davė pamatą judančio pasukamojo tilto atsiradimui.

## Paskirtis
Santvariniai tiltai gali būti panaudoti itin plačiai. Jie tinka tiek pėstiesiems, tiek visų tipų autotransporto priemonėms Naudojami geležinkeliams tiesti.
Bažnyčia Džezuati

**Bažnyčia Džezuati** (jėzuatų, ), kitaip žinoma **Švč. Marijos Rožančiaus bažnyčia** () – XVIII a. bažnyčia Venecijoje, Dorsoduro sestrijierėje, prie Džudekos kanalo. Įėjimas į bažnyčią mokamas. Sekmadieniais joje laikomos mišios.

## Istorija

Bažnyčia suprojektuota architekto Giorgio Massari. Pastatyta Jėzuatų ordino vienuoliams vietoj mažesnės bažnyčios (išlikusi greta) 1725–1743 m. Paskutinė skulptūra baigta 1755 m. 1868 m. Jėzuatų ordino kontrolė perėjo dominikonams, taip bažnyčia tapo valdoma dominikonų. Džezuati pastatyta kaip Redentore bažnyčios veidrodinis atspindys kitoje Džudekos kanalo pusėje. Bažnyčios fasadas yra paladijietiško stiliaus, trijų sekcijų, kurias atskiria korintietiškos kolonos. Vidaus apdaila ir skulptūros sukurtos rokoko stiliumi.

Bažnyčia yra vienanavė su trimis koplyčiomis. Bažnyčioje yra trys altoriai su žymių Venecijos dailininkų darbais. Joje yra Tintoretto, Sebastiano Ricci, Giambattista Piazzetta, Giambattista Tiepolo tapybos darbų. Bažnyčios lubose yra vienas garsiausių Giambattista Tiepolo kūrinių − apie 40 freskų, sukurtų 1737–39 m. Centrinėje, didžiausioje, vaizduojama Mergelė Marija, dovanojanti rožančių Šv. Dominykui. Bažnyčios 4 fasado skulptūros vaizduoja kardinolų dorybes: teisingumą, kantrumą, prudenciją, fortitudę. Bažnyčioje yra rokoko stiliaus šventųjų skulptūrų.

## Bažnyčios vaizdai


Image:Veneto Venezia9 tango7174.jpg | Didysis altorius
Image:Veneto Venezia10 tango7174.jpg| Giambattista Tiepolo freskos bažnyčios lubose
Image:Venice Gesuati Church 3D.jpg| Bažnyčios interjeras
Image:Fortezza Giuseppe Torretti.jpg| Fasado skulptūra. „Teisingumas“


## Nuorodos

* Tiepolo freskos bažnyčioje
Rąstinis tiltas

**Rąstinis tiltas** – iš medžio rąstų sukonstruotas tiltas.

Rąstiniai tiltai gaminti nuo senų laikų. Jie išsiskiria ekologišku racionalumu lyginant su kito tipo tiltais, bet nėra tokie ilgaamžiai kaip metaliniai tiltai. XIX a. labai išpopuliarėjo Jungtinėse Amerikos Valstijose. Rąstiniai tiltai tinkami nedideliems atstumams įveikti bei tinka statyti virš upių, nes neteršia vandens.